钦定古今图书集成/明伦汇编/氏族典/第398卷 > 李懋桧
## 钦定古今图书集成/明伦汇编/氏族典/第398卷 > 李懋桧

按《明外史李懋桧传》：“懋桧，字克苍，安溪人。万历八年
进士。除六安知州，入为刑部员外郎。给事中邵庶因
论诚意伯刘世延刺及建言诸臣，懋桧上言：‘祖宗之
制，诸司百执事皆许直言无隐。今海内岂无可言，庶
言一出，志士解体。主上不得闻其过，臣下无所献其
忠，祸天下必自庶始矣’。帝责其沽名，降为湖广按察”
司经历。历礼部主事，进南京兵部郎中。天启初，终太
仆少卿。